Ikt. szám: 50424-1/2024

#### E L Ő T E R J E S Z T É S

### Szombathely Megyei Jogú Város Városstratégiai, Idegenforgalmi és Sport Bizottságának

### 2024. szeptember 24-i ülésére

**Javaslat a Jászai Mari utca 1/A – 1/D épületek előtti szakaszán járda terveztetésére**

Lakossági és képviselői jelzés érkezett arra vonatkozóan, hogy a Jászai Mari utca 1/A – 1/D („Mira Garden Lakópark”) épületek előtti közterületi szakaszon célszerű lenne járdát kiépíteni. Az új lakótelep lakói a járda kiépítése esetén biztonságban haladhatnak a Szent Flórián körút irányába.

A járda kiépítésének lehetőségét a Városüzemeltetési Osztály megvizsgálta, és az alábbiakat állapította meg:

* a járda kiépítése esetén a jelenlegi ferde parkolókat párhuzamos állásúvá kell alakítani, amellyel az előzetes felmérés szerint a jelenlegi 17 db parkoló állás helyett 11 db parkoló állás kialakítása lehetséges
* a Közlekedési Hatósággal történt helyszíni egyeztetés alapján építési engedély beszerzése nem szükséges, azonban a megvalósítás bejelentési kötelezettséggel jár, melyhez egy egyszerűsített tervdokumentáció benyújtása szükséges
* a maximális parkolási lehetőség megtartása, és a járda szélességének pontos meghatározása a tervezési feladat részét képezi

A terveztetés még 2024. évben megtörténhet az „Évközi tervezések” költségvetési sorról. Az indikatív ajánlat alapján 250 eFt + ÁFA tervezési díjjal szükséges számolni, amely rendelkezésre áll.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2024. szeptember …..**

/: Dr. Nemény András :/

polgármester

**Határozati Javaslat**

**…/2024.(IX.24.) VISB. sz. határozat**

A Városstratégiai, Idegenforgalmi és Sport Bizottság a „Javaslat a Jászai Mari utca 1/A – 1/D épületek előtti szakaszán járda kiépítésére” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 26. pontja alapján az alábbi döntést hozza:

A Bizottság egyetért azzal, hogy a Jászai Mari utca 1/A – 1/D épületek előtti szakaszán építendő új járda egyszerűsített tervdokumentációjának elkészíttetése megtörténjen, valamint tudomásul veszi, hogy a tervezett járda építéssel maximum 6 darabbal csökken a parkolók száma.

**Felelős:**  Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** azonnal